CELEX: E2018C0018
Language: sk
Date: 2018-02-09 00:00:00
Title: Delegované rozhodnutie Dozorného úradu EZVO č. 18/18/COL z 9. februára 2018 o štatúte Nórska bez výskytu chorôb, pokiaľ ide o marteiliózu (Marteilia refringens) a bonamiózu (Bonamia ostreae) [2018/1196]

23.8.2018   
               
               
                  SK
               
               
                  Úradný vestník Európskej únie
               
               
                  L 214/5
               
            
         DELEGOVANÉ ROZHODNUTIE DOZORNÉHO ÚRADU EZVO
         č. 18/18/COL
         z 9. februára 2018
         o štatúte Nórska bez výskytu chorôb, pokiaľ ide o marteiliózu (Marteilia refringens) a bonamiózu (Bonamia ostreae) [2018/1196]
         DOZORNÝ ÚRAD EZVO,
         so zreteľom na Dohodu o Európskom hospodárskom priestore, a najmä na jej článok 109 a na jej protokol 1,
         so zreteľom na Dohodu medzi štátmi EZVO o zriadení dozorného úradu a súdu, a najmä na jej článok 5 ods. 2 písm. d) a na jej protokol 1,
         so zreteľom na akt uvedený v kapitole I časti 3.1 bode 8a prílohy I k Dohode o EHP, smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1) („smernica 2006/88/ES“), zmenený a upravený protokolom 1 k Dohode o EHP, a najmä na článok 53 tohto aktu,
         keďže:
         Vo svojom rozhodnutí č. 291/10/COL zo 7. júla 2010 dozorný úrad uznal celé pobrežie Nórska za zónu bez výskytu chorôb, pokiaľ ide o marteiliózu (Marteilia refringens) aj bonamiózu (Bonamia ostreae), v prípade bonamiózy však s výnimkou kraja Aust-Agder na juhu Nórska.
         Nórsky úrad pre bezpečnosť potravín 23. februára 2017 oznámil prostredníctvom systému včasného varovania OIE (Svetovej organizácie pre zdravie zvierat) (2) podozrenie na výskyt infekcie marteiliózy (Marteilia refringens) slávok jedlých (Mytilus edulis), ktoré sa vyskytli ako divo žijúce v akvakultúrnej farme na chov ustríc jedlých (Ostrea edulis) v samosprávnej obci Bømlo v kraji Hordaland na juhu Nórska.
         Nórsky úrad pre bezpečnosť potravín e-mailom z 28. Februára 2017 (dokument č. 844246) informoval dozorný úrad o uvedenom podozrení a o uložení opatrení obmedzujúcich odvoz alebo dovoz slávok jedlých alebo ustríc jedlých z/do tejto akvakultúrnej farmy.
         Nórsky úrad pre bezpečnosť potravín 16. marca 2017 vykonal oznámenie prostredníctvom európskeho systému oznamovania chorôb zvierat (ADNS) a v ten istý deň e-mailom (dokument č. 847935) informoval dozorný úrad o tom, že Referenčné laboratórium Európskej únie pre choroby mäkkýšov potvrdilo uvedené ochorenie a že okolo akvakultúrnej farmy sa zriadi uzavretá oblasť.
         V článku 53 ods. 3 smernice 2006/88/ES sa stanovuje, že ak epizootické vyšetrenie potvrdí vysokú pravdepodobnosť výskytu infekcie, štatút členského štátu, zóny alebo priestoru bez výskytu chorôb sa zruší v súlade s postupom, podľa ktorého bol tento štatút vyhlásený.
         Nórske ministerstvo obchodu, priemyslu a rybolovu zaslalo 28. septembra (dokument č. 875660) dozornému úradu list, ku ktorému bolo pripojené aj oznámenie Nórskeho úradu pre bezpečnosť potravín z 22. septembra 2017 (dokument č. 875658). V tomto oznámení sa uvádzalo, že bol prijatý právny predpis, ktorým sa v samosprávnej obci Bømlo v Nórsku zriaďuje uzavretá oblasť z dôvodu marteiliózy (Marteilia refringens) (3) a potvrdzovalo sa v ňom, že v súlade s príslušnými vnútroštátnymi právnymi predpismi (4)„celá pobrežná zóna Nórska s výnimkou uzavretej oblasti v samosprávnej obci Bømlo patrí do kategórie I, pokiaľ ide o Marteiliu refringens“.
         Dozorný úrad sa domnieva, že podmienky na zrušenie štatútu územia bez výskytu chorôb, pokiaľ ide o postihnutú geografickú oblasť – samosprávnu obec Bømlo v Nórsku –, sú splnené.
         V súlade s tým a v záujme zjednodušenia by sa rozhodnutie č. 291/10/COL zo 7. júla 2010 malo zrušiť a nahradiť novým rozhodnutím.
         Opatrenia stanovené v tomto rozhodnutí sú v súlade so stanoviskom Veterinárneho výboru EZVO, ktorý pomáha Dozornému úradu EZVO,
         PRIJAL TOTO ROZHODNUTIE:
         
            Článok 1
            Štatút Nórska bez výskytu chorôb, pokiaľ ide o marteiliózu (Marteilia refringens) a bonamiózu (Bonamia ostreae), je opísaný v prílohe.
         
         
            Článok 2
            Rozhodnutie č. 291/10/COL sa týmto zrušuje.
         
         
            Článok 3
            Toto rozhodnutie nadobúda účinnosť 8. februára 2018.
         
         
            Článok 4
            Toto rozhodnutie je určené Nórsku.
         
         
            Článok 5
            Iba anglické znenie tohto rozhodnutia je autentické.
         
         
            V Bruseli 9. februára 2018
            
               Za Dozorný úrad EZVO, konajúc na základe splnomocnenia rozhodnutím č. 494/13/COL,
               Högni S. KRISTJÁNSSON
               
                  zodpovedný člen kolégia
               
               Carsten ZATSCHLER
               
                  spolupodpisujúci ako riaditeľ pre právne a výkonné záležitosti
               
            
         
         
            (1)  Ú. v. EÚ L 328, 24.11.2006, s. 14
         
         
            (2)  Varovanie NOR 24-02-17 OIE.
         
            (3)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377 (Právny predpis o kontrolovanej oblasti s cieľom bojovať proti marteilióze mäkkýšov, samosprávna obec Bømlo, Hordaland).
         
            (4)  Forskrift om omsetning av akvakulturdyr og produkter av akvakulturdyr, forebygging og bekjempelse av smittsomme sykdommer hos akvatiske dyr, FOR-2008-06-17-819 (Právny predpis o predaji živočíchov a produktov akvakultúry a o prevencii a kontrole infekčných chorôb živočíchov akvakultúry).
      
      
         
            PRÍLOHA
            
                        1.
                     
                     
                        Celé pobrežie Nórska je zónou bez výskytu chorôb, pokiaľ ide o marteiliózu (Marteilia refringens), s výnimkou uzavretej oblasti v samosprávnej obci Bømlo v kraji Hordaland na juhu Nórska, ktorá je osobitne opísaná v § 2 nórskeho právneho predpisu o kontrolovanej oblasti s cieľom bojovať proti marteilióze mäkkýšov, samosprávna obec Bømlo, Hordaland (FOR-2017-09-08-1377) (ďalej len „právny predpis“) (1), ako je vymedzená priamkami z:
                        
                                    —
                                 
                                 
                                    bodu (59° 44,805′ s. z. š.; 5° 27,560′ v. z. d.) na južnom cípe ostrova Stord, smerom na juh k
                                 
                              
                                    —
                                 
                                 
                                    hraniciam medzi samosprávnymi obcami Bømlo a Sveio a potom smerom na juhozápad pozdĺž hranice samosprávnej obce k
                                 
                              
                                    —
                                 
                                 
                                    bodu (59° 34,420′ s. z. š.; 5° 14,623′ v. z. d.) na mori a ďalej smerom na západ k bodu (59° 33,72′ s. z. š.; 5° 05,46′ v. z. d.) na mori. Ďalej smerom na sever k hranici medzi samosprávnymi obcami Austevoll a Bømlo a potom na západ pozdĺž hranice samosprávnej obce k
                                 
                              
                                    —
                                 
                                 
                                    bodu (59° 59,948′ s. z. š.; 5° 19,629′ v. z. d.) na mori a potom v smere na juh-juhozápad k
                                 
                              
                                    —
                                 
                                 
                                    bodu (59° 58,917′ s. z. š.; 5° 19,114′ v. z. d.) na severnom cípe ostrova Stord.
                                 
                              Mapa kontrolovanej oblasti pripojená k uvedenému právnemu predpisu je reprodukovaná v dodatku k tomuto rozhodnutiu.
                     
                  
                        2.
                     
                     
                        Celé pobrežie Nórska je zónou bez výskytu chorôb, pokiaľ ide o bonamiózu (Bonamia ostreae), s výnimkou:
                        
                                    —
                                 
                                 
                                    kraja Aust-Agder na juhu Nórska.
                                 
                              
                  
               
                  Dodatok
                  
            
            
               (1)  Forskrift om kontrollområde for å bekjempe sykdommen Marteiliose hos bløtdyr, Bømlo kommune, Hordaland, FOR-2017-09-08-1377.